Post Review : Once Upon A Time In Mumbai | शानदार है 'वन्स अपॉन अ टाइम इन मुंबई' - Hindi Filmibeat
» शानदार है 'वन्स अपॉन अ टाइम इन मुंबई'
शानदार है 'वन्स अपॉन अ टाइम इन मुंबई'
Published: Saturday, July 31, 2010, 15:54 [IST]
लंबे अरसे के बाद बॉक्स आफिस पर कोई एक्शन फिल्म दिखायी दी है। वन्स अपॉन अ टाइम इन मुंबई को पूरी तरह से निर्देशक मिलन लुथरिया की फिल्म कही जा सकती है। जिन्होंने एक गंभीर निर्देशक की भूमिका निभायी है। वंस.....में जो दिखाया गया सच में वो काबिले तारीफ है क्योंकि फिल्म भटकाव पैदा नहीं करती है।
जिसके लिए अगर कोई तारीफ का पात्र है तो वो है फिल्म के डायरेक्टर साहब मिलन। सत्तर के दशक में मुंबई में शुरू हुए अंडरवर्ल्ड के खौफ और खूनी खेल को मिलन ने कुछ इस अंदाज में बयां किया कि लोगों को एहसास हो गया कि वाकई में सुल्तान मिर्जा जैसा कैरक्टर उनके आंखो के सामने हैं।
पूरी फिल्म अजय और इमरान के इर्दगिर्द घूमती है। अजय के बारे में क्या कहा जाये वो जो करते हैं वो कमाल का करते हैं, रफ्ता रफ्ता उनके अभिनय में पैना पन आने लगा गया है। शोएब के रोल में इमरान ने मेहनत की और इस रोल में खुद को फिट किया है। शोएब की चुलबुली प्रेमिका मुमताज के रोल में प्राची देसाई को अभी बहुत कुछ सीखना होगा।
देखने लायक है 'वन्स अपॉन अ टाइम इन मुंबई'
अन्य कलाकारों में पुलिस इंस्पेक्टर के रोल में रणदीप हुड्डा खूब जमे हैं। रही बात की कंगान की तो पूरी फिल्म में उन्हें खूबसूरत माशूका के रूप में पेश किया गया है जिसे उन्होंने बखूबी निभाया है। सुंदर तो वो हैं सो वही कैश कराया गया है। यकीनन वो अच्छी लगीं है और अच्छा काम किया है। रही बात संगीत की तो प्रीतम ने एकबार फिर साबित किया कि वो बेहतरीन है। कुल मिलाकर कहा जा सकता है वन्स अपॉन अ टाइम इन मुंबई एक देखने लायक फिल्म है जिसे देख कर आप बिल्कुल निराश नहीं होंगे।
Read more about: ajay devgan ankur sharma अंकुर शर्मा अजय देवगन इमरान हाशमी कंगना रणावत प्राची देसाई फिल्म वंस अपऑन अ टाइम इन मुंबई समीक्षा kangna ranaut once upon a time in mumbai prachi desai
Story first published: Saturday, July 31, 2010, 15:54 [IST]